Source: http://mikkeli.cloudnc.fi/fi-FI/Toimielimet/Vammaisneuvosto/Kokous_1232019/Kaupungintalon_hissihanke_esteettomyyden(19183)
Timestamp: 2019-11-20 15:26:18+00:00
Document Index: 16262900

Matched Legal Cases: ['§ 21', '§ 16', '§ 19', '§ 20', '§ 22', '§ 23', '§ 24', '§ 25', '§ 26', '§ 27', '§ 28', '§ 29']

Kaupungintalon hissihanke, esteettömyyden huomiointi sisätiloissa | Mikkeli
Kaupungintalon hissihanke, esteettömyyden huomiointi sisätiloissa
Vammaisneuvosto, kokous 12.3.2019
§ 21 Kaupungintalon hissihanke, esteettömyyden huomiointi sisätiloissa
MliDno-2018-1716
Vammaisneuvosto, 29.1.2019
Vammaisneuvosto selvittää kaupungintalon sisätilojen esteettömyyden, erityisesti saniteettitilojen suhteen.
Vammaisneuvosto laatii asiasta esteettömyyslausunnon.
Vammaisneuvosto laatii esteettömyyslausunnon, kun hissisuunnitelma on valmis. Esteettömyyslausunnossa huomioidaan kokonaisuudessaan esteettömyys eri käyttäjäryhmien kannalta, kuten liikuntavammaiset, näkövammaiset. Asia käsitellään seuraavassa kokouksessa.
Mikkelin kaupungintalolle rakennetaan hissi. Käynti hissiin on suunniteltu tapahtuvaksi rakennuksen pihan puoleiselta julkisivulta, jolloin sisäänkäynti ja itse hissi ovat keskeisellä paikalla. Esimerkiksi toisessa kerroksessa hissillä pääsee valtuustosalin aulaan. Hissin rakentaminen kiinteistöön aiheuttaa tilamuutoksia jokaisessa kerroksessa.
Hankkeen alustavat suunnitelmat ovat valmiit ja urakan tarjouspyynnön valmistelu on käynnissä. Urakka toteutetaan jaettuna urakkana ja rakennustyöt alkavat kesällä 2019.
Hankkeesta vastaavan rakennuttajainsinöörin kanssa on sovittu, että vammaisneuvoston kanssa järjestetään esteettömyyslausuntoa koskeva tilaisuus, jossa esitellään hankkeen suunnitelmat ja piirustukset.
Rakennuttajainsinööri Miia Havukainen esitteli vammaisneuvostolle hissipiirustukset. Vammaisneuvosto antoi kommentit esteettömyysnäkökulmista suunnitelmaan.
Merkitään, että rakennuttajainsinööri Miia Havukainen poistui kokouksesta tämän pykälän käsittelyn jälkeen.
§ 16 Kokouksen avaus
§ 19 Esityslistan hyväksyminen kokouksen työjärjestykseksi
§ 20 Kuljetuspalveluiden tilanne
§ 22 Esteettömät ja toimivat palvelut osaksi esteettömyyssuunnitelman päivitystä
§ 23 Vammaisneuvoston toiminnan kehittäminen ja rakennushankkeisiin liittyvien näkemysten esittäminen
§ 24 Vammaisneuvoston koulutuspäivät 20.-21.3.2019 Helsingissä
§ 25 Vammaisneuvoston lausunto seniorikortin hinnankorotussuunnitelmasta
§ 26 Mikkelin seudun liikenneturvallisuussuunnitelman päivitys
§ 27 Vammaisneuvoston talousseuranta
§ 28 Muut esille tulevat asiat
§ 29 Kokouksen päättäminen